Diari Oficial de la Generalitat Valenciana


Sumari del DOGV 9964, del 24-10-2024 (2024/11240)

RESOLUCIÓ de 22 d'octubre de 2024, de la Direcció General de Transparència i Participació, per la qual es concedixen, per a l'any 2024, les subvencions destinades a les Cases Regionals d'altres comunitats autònomes en la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9964

Data del DOGV
:   24-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/11299

CVE
:   TVYW-J-9459-50360

Data del document
:   22-10-2024

Organisme emissor
:   Presidència de la Generalitat

Tipus de document
:   Resolució

Descriptors 

:   * ajuda pública
    * cultura regional

Mitjançant el Decret 11/2024, de 17 d'abril, del president de la Generalitat (DOGV núm. 9855, de 23.05.2024), es va modificar l'Orde 4/2016, de 3 de juny, de la Conselleria de Transparència, Responsabilitat Social, Participació i Cooperació, per la qual es van aprovar les bases reguladores conjuntes de les subvencions destinades a les entitats locals (ajuntaments, mancomunitats i altres fórmules associatives), entitats ciutadanes, centres valencians en l'exterior (CEVEX) i les seues federacions i confederacions, i cases regionals d'altres comunitats en la Comunitat Valenciana i les seues federacions i confederacions, per al foment de la participació ciutadana, la transparència i l'accés a la informació pública.

La participació ciutadana és competència de la Presidència de la Generalitat, de conformitat amb el que es preveu en l'article 2 del Decret 17/2024, de 12 de juliol, del president de la Generalitat, pel qual es determinen el nombre i la denominació de les conselleries i les seues atribucions (DOGV núm. 9891, de 12.07.2024).

Mitjançant la Resolució de 2 de juliol de 2024, de la Presidència de la Generalitat, es van convocar, per a l'any 2024, subvencions destinades a les cases regionals d'altres comunitats autònomes en la Comunitat Valenciana (DOGV núm. 9887, de 08.07.2024).

Per la Resolució del 5 d'agost de 2024, del director general de Transparència i Participació, es van designar els membres de la Comissió Avaluadora prevista en l'article 9 de l'Orde 4/2016, de 3 de juny, de la Conselleria de Transparència, Responsabilitat Social, Participació i Cooperació, per la qual s'establixen les bases reguladores conjuntes de les subvencions per al foment de la participació ciutadana, la transparència i l'accés a la informació pública. Esta comissió, reunida el 24 de setembre de 2024, ha informat i ha proposat la concessió i la denegació de subvencions, amb la quantia corresponent a cada entitat en el primer cas, d'acord amb els criteris establits en l'article 16 de l'Orde 4/2016, en la redacció que en fa el Decret 11/2024, de 17 d'abril, del president de la Generalitat.

En la convocatòria s'han presentat 37 sol·licituds d'entitats, de les quals 32 corresponen a cases regionals i 5 a federacions regionals.

Totes les entitats presentades complixen tots els requisits necessaris per a accedir a les ajudes establides en la convocatòria, i únicament una d'estes està exclosa, pels motius que es consignen en esta resolució.

De conformitat amb l'exposat anteriorment, i d'acord amb el que s'establix en l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i en l'article 10 de l'Orde 4/2016, en relació amb l'apartat sèptim, lletra b), de la Resolució de 8 de novembre de 2023, del president de la Generalitat, per la qual delega determinades atribucions en diferents òrgans de la Presidència, i amb l'apartat dotzé de la Resolució de 2 de juliol de 2024, de la Presidència de la Generalitat, per la qual es convoquen, per a l'any 2024, subvencions destinades a les cases regionals d'altres comunitats autònomes en la Comunitat Valenciana,

RESOLC

*Primer*

1. Concedir les subvencions destinades a les cases regionals d'altres comunitats autònomes en la Comunitat Valenciana a les entitats que s’esmenten en l'annex I de la present resolució, per un import total de 130.000 euros (cent trenta mil €) amb càrrec a l'aplicació pressupostària X4409.99.05.434S12, línia S0176, del pressupost de la Generalitat per a l'exercici 2024.

En l’annex esmentat, es detalla l'import concedit a cadascuna de les entitats que han superat els 50 punts, diferenciant entre cases regionals i federacions, i atenent l'orde de puntuació.

2. Segons el que s'ha fixat en l'apartat dècim de la Resolució de 2 de juliol de 2024, la subvenció màxima concedida ha sigut:

Per a confederacions i federacions de cases regionals, d’un màxim de 15.000 euros per projecte.

Per a cases regionals considerades individualment, d’un màxim de 2.500 euros per projecte.

3. Els projectes que han superat la puntuació de 50 punts s'han subvencionat atenent el límit anterior, i s'han concedit les subvencions per orde de puntuació de major a menor fins a l'esgotament dels fons previstos en la convocatòria.

4. L'import global màxim establit en l'apartat tercer de la Resolució de 2 de juliol de 2024 per a finançar estes subvencions ha quedat distribuït inicialment, d'acord amb el que es disposa en l'apartat dècim, 5, amb un import de 91.000 euros (70 % de l'import total) destinat a les confederacions i federacions, i un import de 39.000 euros (30 % de l'import total) destinat a les cases regionals considerades individualment.

Tenint en compte que l'import total concedit a les federacions i confederacions ascendix a un total de 75.000 euros, l'import de 16.000 euros no assignat a estes entitats s'incorpora a l'import destinat a cases regionals considerades individualment, ascendint este últim import a 55.000 €, de manera que, sumats els imports destinats als diferents tipus d'entitats beneficiàries, el crèdit total concedit és de 130.000 euros.

*Segon*

Qualsevol entitat sol·licitant podrà renunciar a la subvenció concedida amb anterioritat al lliurament del seu import, de manera expressa i per qualsevol mitjà que permeta la seua constància, i això produirà els efectes previstos en l'article 28.4, 3r paràgraf, de l'Orde 4/2016, de 3 de juny, en la redacció del Decret 11/2024, de 17 d'abril, sempre que esta renúncia es produïsca en el termini d'un mes des de la publicació de la resolució definitiva de concessió.

*Tercer*

En l'annex II s’indiquen les entitats amb projectes que han superat els 50 punts i que no han obtingut subvenció per haver-se esgotat els fons establits en la convocatòria.

*Quart*

D'acord amb la valoració efectuada, les entitats indicades en l'annex III no han resultat beneficiàries de la subvenció per no haver aconseguit la puntuació mínima de 50 punts, segons el que es disposa en l'apartat nové de la Resolució de 2 de juliol de 2024.

*Quint*

Les entitats que s’indiquen en l'annex IV han quedat excloses del procediment pels motius que es detallen, i, per tant, no han sigut avaluades.

*Sext*

1. Les persones beneficiàries hauran de presentar, davant l'òrgan gestor, l'adequada justificació de la subvenció, com a màxim el dia 31 d'octubre de 2024, de conformitat amb el que s'establix en els articles 26.7 i 30 de l'Orde 4/2016, d'aprovació de les bases reguladores, i en els apartats tretzé i catorzé de la Resolució de 2 de juliol de 2024, per la qual s'efectua la convocatòria.

2. Les persones beneficiàries de les ajudes estan obligades a justificar la totalitat dels gastos de l'activitat .

3. Per a efectuar el pagament, les entitats beneficiàries de la subvenció hauran d'ajustar-se als requisits i formes d'acreditació establits en els articles 30 i 31 de la Llei 38/2003, de 17 de novembre, general de subvencions, així com en l'article 169 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i hauran de presentar un compte justificatiu simplificat, que contindrà la documentació detallada en l'apartat catorzé de la Resolució de 2 de juliol de 2024.

*Sèptim*

S'efectuarà la comprovació de l'efectiva realització de l'activitat subvencionada, mitjançant un control administratiu, sobre una mostra aleatòria corresponent al 30 % dels projectes concedits.

*Octau*

D'acord amb el que s'establix en l'apartat tretzé de la Resolució de 2 de juliol de 2024, el pagament de les subvencions serà únic i s'efectuarà per mitjà de transferència bancària al compte designat per l'entitat beneficiària en la seua sol·licitud, una vegada comprovada la documentació justificativa presentada.

Contra el que es disposa en la present resolució, que posa fi a la via administrativa, es podrà interposar, potestativament, un recurs de reposició davant el mateix òrgan que ha dictat l'acte en el termini d'un mes, comptat des de l'endemà de la publicació, de conformitat amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la publicació, de conformitat amb el que s'establix en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa; tot això sense que puguen simultaniejar-se tots dos recursos i sense perjuí que s'utilitze qualsevol altra via que es considere oportuna.

  

València, 22 d'octubre de 2024

(p.d. Resolució 08.11.2023; DOGV 9723, 13.11.2023)

José Salvador Tárrega Cervera

Director general de Transparència i Participació

Esta disposició conté annexos. Consulteu-ne la versió en PDF.